《梁幼宁明府以锦葵花诗索和》
明代·戴王言

翠著纤条不自持，花魂疑向锦江移。微香暗损梁园雪，艳冶新含卓女姿。

愁结晚烟翻带恨，泪垂春雨复多思。芳心未分同飘落，休怨河阳入梦迟。

作者简介：戴王言，字公纶。番禺人。明末贡生。著有《石磬山房稿》。清黄登《岭南五朝诗选》卷七、清梁善长《广东诗粹》卷九有传。